
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00700/2013-04
20.06.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаноj 13.06.2014. године, донела је
О Д Л У К У

о акредитацији високошколске установе

Утврђује се да УНИВЕРЗИТЕТ У ПРИШТИНИ - МЕДИЦИНСКИ ФАКУЛТЕТ са привременим седиштем у  DOCVARIABLE ConvertString(Adresa,1,5) \* MERGEFORMAT Косовској Митровици, Анри Динана бб,  DOCVARIABLE ConvertString(Adresa,1,5) \* MERGEFORMAT 

 DOCVARIABLE ConvertString(Sediste,1,5) \* MERGEFORMAT ПИБ:  DOCVARIABLE PIB \* MERGEFORMAT 100018642, Матични број: 09018492, испуњава прописане стандарде за акредитацију високошколских установа.

О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е

Високошколскa установа УНИВЕРЗИТЕТ У ПРИШТИНИ - МЕДИЦИНСКИ ФАКУЛТЕТ са привременим седиштем у  DOCVARIABLE ConvertString(Adresa,1,5) \* MERGEFORMAT Косовској Митровици, Анри Динана бб,  DOCVARIABLE ConvertString(Adresa,1,5) \* MERGEFORMAT 

 DOCVARIABLE ConvertString(Sediste,1,5) \* MERGEFORMAT ПИБ:  DOCVARIABLE PIB \* MERGEFORMAT 100018642, Матични број: 09018492, је дана 01.04.2013. године поднела захтев за акредитацију установе под бројем 612-00-00700/2013-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У ПРИШТИНИ - МЕДИЦИНСКИ ФАКУЛТЕТ са привременим седиштем у  DOCVARIABLE ConvertString(Adresa,1,5) \* MERGEFORMAT Косовској Митровици и предлог одлуке, достављени су Комисији за акредитацију и проверу квалитета.

Анализом документације која је достављена Комисији за акредитацију и проверу квалитета утврђено је да Установа делимично задовољава стандарде квалитета за акредитацију установе јер постоје недостаци у табелама и прилозима за стандард 9 и електронском обрасцу, па је Комисија за акредитацију и проверу квалитета на седници одржаноj 09.04.2014. године, упутила установи Акт упозорења, под бројем 612-00-00700/2013-04, у коме су наведени недостаци које треба отклонити.

Установа УНИВЕРЗИТЕТ У ПРИШТИНИ - МЕДИЦИНСКИ ФАКУЛТЕТ са привременим седиштем у  DOCVARIABLE ConvertString(Adresa,1,5) \* MERGEFORMAT Косовској Митровици, Анри Динана бб је дана 12.06.2014. године доставила Комисији за акредитацију и проверу квалитета Одговор на Акт упозорења под бројем 612-00-00700/2013-04 и исправљену документацију за акредитацију установе.
У складу са одредбама Закона о високом образовању Републике Србије, УНИВЕРЗИТЕТ У ПРИШТИНИ - МЕДИЦИНСКИ ФАКУЛТЕТ са привременим седиштем у  DOCVARIABLE ConvertString(Adresa,1,5) \* MERGEFORMAT Косовској Митровици је образовна установа коју је основала Влада Републике Србије, која организује и изводи академске студијске програме у образовно-научној области медицинских наука. Задаци и циљеви рада установе УНИВЕРЗИТЕТ У ПРИШТИНИ - МЕДИЦИНСКИ ФАКУЛТЕТ са привременим седиштем у  DOCVARIABLE ConvertString(Adresa,1,5) \* MERGEFORMAT Косовској Митровици односе се на стицање знања и вештина предвиђених у оквиру наставних планова студијских група и програмских садржаја појединих предмета. 

У циљу остваривања својих  задатака и циљева Медицински факултет Универзитета у Приштини, са седиштем у Косовској Митровици, врши краткорочно и дугорочно планирање на основу анализе свих неопходних чинилаца. Успешност реализације наставне, научно-истраживачке и других делатности Факултета процењује се сваке године на основу годишњих анкета, извештаја појединих Комисија и одсека Факултета, извештаја о реализацији научно-истраживачких пројеката, годишњег извештаја Факултета и сл. Постоји статутом утврђена организациона структура и систем управљања. Факултет има орган управљања, орган пословођења, стручне органе, Студентски парламент и систем управљања који обезбеђују постизања циљева високошколске установе.


Установа је поднела захтев за акредитацију следећих студијских програма:

1. Интегрисане академске студије медицине, 360 ЕСПБ, за упис 80 студената у прву годину студија (акредитован 04.04.2014. године).

2. Интегрисане академске студије стоматологије, 300 ЕСПБ за упис 40 студената у прву годину студија (акредитован 04.04.2014. године).

3. Докторске академске студије, 180 ЕСПБ, за упис 39 студената у прву годину студија (Акт упозорења)

4. Основне академске студије Здравствена нега, 240 ЕСПБ, за упис 30 студената у прву годину студија (акредитован 04.04.2014. године).
Студијски програми су повезана и усклађена целина са јасно дефинисаним општим и посебним циљевима, као и исходима учења кроз опште и предметно-специфичне способности. Описани су структура и садржај програма у главним цртама, као и услови и процедура уписа. Наведене су методе учења и начин провере знања.

Универзитет у Приштини - Медицински факултет са привременим седиштем у Косовској Митровици акредитован је као научноистраживачка организација Одлуком Министарства за науку и заштиту животне средине од 29.10.2007. године, али није приложена одлука о поновној акредитацији.

Научноистраживачки рад на Факултету одвија се кроз активност на пројектима у оквиру основних истраживања  и јуниор пројектима. На 6 домаћих пројеката у оквиру основних истраживања и на 20 јуниор пројеката ангажовано је укупно 83 истраживача.    У 2012. години, наставници и сарадници су публиковали 58 радова у часописима са SCI листе и 71 рад у националним часописима, углавном у  часопису Praxis medica који издаје сама установа. У 2012 години су одбрањене 3 магистарске тезе и 10 докторских дисертација.  Факултет подстиче наставнике и сараднике да се баве научноистраживачким радом суфинансирањем њиховог учешћа на међународним научним скуповима, као и студенте суфинансирањем њиховог учешћа на студентским конгресима и студентским разменама у иностранству.

У Установи је ангажовано укупно 128 наставника, од тога 104 наставника запослена са пуним радним временом (32 редовна професора, 33 ванредна професора и 39 доцената) и 24 наставника ангажованих по уговору (6 редовних професора, 9 ванредних професора, 7 доцената, један наставник и један предавач). У Установи је такође ангажовано и 80 сарадника, од тога је 77 сарадника запослено са пуним радним временом (48 асистената и 29 сарадника у настави) и 3 асистента су ангажована по уговору. Просечно оптерећење наставника у Установи је 5,93 часа недељно а сарадника 8,90 часова недељно.

и 79 сарадника. Од укупног броја наставника 97 наставника је запослено у установи са пуним радним временом, а 20 наставника је ангажовано по уговору, а од укупног броја сарадника 77 сарадника је запослено са пуним радним временом, а два сарадника су ангажована по уговору. Једном броју наставника и сарадника су истекли изборни периоди и уговори о раду. Такође, на интернет страници Установе нема података о наставницима и сарадницима. 
Установа је доставила радне књижице за наставнике и сараднике који су запослени са пуним радним временом у Установи, као и уговоре о ангажовању и сагласности матичних установа за наставнике и сараднике који су ангажовани по уговору. Потребно је да Установа учини доступним јавности картоне наставника тако што ће их поставити на интернет страницу Установе.

На Факултету је запослено укупно 73 ненаставна радника, од чега је 15 радника са високом, 4 радника са вишом, 40 радника са средњом стручном спремом и 14 радника са основном школом. Квалификација, односно степен стручне спреме запослених за обављање одређених послова утврђени су према природи и врсти посла, односно потребама сваког радног места у оквиру ваннаставне организационе јединице и одговарајуће су за службе у којима раде..
На Факултету тренутно студира укупно 1426 студената. Број студената за упис је јасно дефинисан у складу са акредитацијом, као и услови за упис и пријем студената. У приложеној документацији дата је табела пролазности и успеха студената и анализом приложених података може се закључити да је пролазност на ИАС медицине и ИАС стоматологије ниска, па у наредном периоду треба испитати узроке тога и радити на повећању ефикасности студирања.

Медицински факултет у Приштини одлуком Владе Републике Србије привремено је измештен у Косовску Митровицу. Факултет је успео да обезбеди простор који испуњава  услове за реализацију студијских програма, односно извођење свих облика наставе и располаже простором површине 9118,77 m2, што за укупан број од 1426 студената на свим студијским програмима износи 6,4 m2 по једном студенту. 
За извођење практичне наставе на претклиничким предметима обезбеђене су лабораторије и наставне базе које опремљеношћу и капацитетом одговарају броју студената  који се уписују. Простор за извођење наставе на клиничким предметима одговара захтевима студијског програма за клиничке предмете. Oбезбеђен је и адекватан радни простор за наставнике и сараднике, за ненаставно особље, за рад Студентског парламента, као и за рад управе Факултета.
Факултет обезбеђује студентима уџбенике и другу литературу неопходну за савлађивање градива у потребној количини и на време. Програми интегрисаних академских, струковнихи докторских академских студија садрже списак препоручених уџбеника и литературе за студенте. Настава из сваког предмета покривена је одговарајућим уџбеницима и другим училима који су унапред познати и објављени у Картонима сваког појединачног предмета, доступни на сајту Факултета.

Факултет је повезан на академску мрежу и уз квалитетну информациону опрему омогућен је приступ научно-истраживачким базама података које су неопходне како за студирање, тако и за научно-истраживачки рад студената, наставника и сарадника Факултета и континуирану едукацију .

Финансирање Факултета обезбеђује се средствима оснивача као и сопственим приходима и донаторским средствима. Оснивач обезбеђује Факултету средства за зараде запослених и материјалне трошкове. Факултет је обезбедио јавност и транспарентност својих извора финансирања и начина употребе финансијских средстава кроз извештај о финансијском пословању. Факултет је доставио финансијске извештаје за 2010, 2011 и 2012. годину, из којих се види да установа послује са минималним суфицитом. Факултет је донео финансијски план за 2013. годину којим је планирао распоред и намену финансијских средстава. Финансијским планом обезбеђена је финансијска стабилност и ликвидност у дужем временском периоду.

Факултет има формирана стручна тела за обезбеђивање квалитета и одговарајућим документима прецизно дефинисана њихова права и обавезе у том поступку. Постоји Стратегија обезбеђења квалитета и она је јавна, доступна на сајту установе. У приложеној документацији дат је списак чланова Комисије за обезбеђење квалитета, која има девет чланова: шест наставника, два представника ненаставног особља и два студента, што је задовољавајући однос. Установа је приложила Извештај о самовредновањеу из 2012. године, што указује да установа сваке три године врши самовредновање. 

Факултет чини доступним студентима и широј јавности своје основне задатке, циљеве, студијске програме са описима предмета, услове уписа на Факултет, као и услове уписа у наредне године студија, износ школарина и осталих накнада, стратегију обезбеђења квалитета и  остале релевантне податке за целисходну информацију о свом статусу. 
Комисија за акредитацију и проверу квалитета, утврдила је да високошколска установа УНИВЕРЗИТЕТ У ПРИШТИНИ - МЕДИЦИНСКИ ФАКУЛТЕТ са привременим седиштем у  DOCVARIABLE ConvertString(Adresa,1,5) \* MERGEFORMAT  Косовској Митровици, Анри Динана бб испуњава стандарде у погледу квалитета установе прописане Правилником о стандардима и поступку за акредитацију високошколских установа и студијских програма.
Имајући у виду да је високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е

О АКРЕДИТАЦИЈИ високошколске установе

УНИВЕРЗИТЕТ У ПРИШТИНИ - МЕДИЦИНСКИ ФАКУЛТЕТ са привременим седиштем у  DOCVARIABLE ConvertString(Adresa,1,5) \* MERGEFORMAT Косовској Митровици, Анри Динана бб,  DOCVARIABLE ConvertString(Adresa,1,5) \* MERGEFORMAT 

 DOCVARIABLE ConvertString(Sediste,1,5) \* MERGEFORMAT ПИБ:  DOCVARIABLE PIB \* MERGEFORMAT 100018642, Матични број: 09018492, испуниo је стандарде за акредитацију високошколске установе, прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08).  

Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

